12. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.ΔΙΑ/554 της 31 Ιαν./21 Φεβρ. 1979 (ΦΕΚ Β΄ 173) Περί συστάσεως Υγειονομικών Επιτροπών στην Αθήνα. Έχοντας υπόψη: 1.Τις διατάξεις των παρ. 1 και 2 του άρθρ. 11 του Π.Δ. 611/77, περί κωδικοποιήσεως εις ενιαίον κείμενον, υπό τίτλον «Υπαλληλικός Κώδιξ» των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ. 2.Την υπ’ αριθ. 64176/16.7.52 απόφασή μας (ΦΕΚ 169/Β/1952), αποφασίζουμε: Συστήνουμε στην πόλη των Αθηνών 2 ακόμη Πρωτοβάθμιες Υγειονομικές Επιτροπές, επί πλέον των 2 Πρωτοβαθμίων Υγειονομικών Επιτροπών, οι οποίες ήδη λειτουργούν. Οι συνιστώμενες Υγειονομικές Επιτροπές θα λειτουργούν ως Γ΄. Πρωτοβάθμιος Υγειονομική Επιτροπή Αθηνών και Δ΄. Πρωτοβάθμιος Υγειονομική Επιτροπή Αθηνών, οι δε αρμοδιότητές τους θα είναι αντίστοιχες και ταυτόσημες με εκείνες των Πρωτοβαθμίων Υγειονομικών Επιτροπών που λειτουργούν τώρα. «Οι πρωτοβάθμιες Υγειονομικές αυτές Επιτροπές θα συνεδριάζουν στο ίδιο κατάστημα που στεγάζονται και οι άλλες δύο όμοιες». Η μέσα στα « » παράγραφος προστέθηκε ως ανωτέρω με την ΔΙα/11755/27 Μαρτ.-10 Απρ. 1979 (ΦΕΚ Β΄ 352) απόφ. Υπ. Κοινωνικών Υπηρεσιών. Η συγκρότηση των ανωτέρω Επιτροπών που συστήνονται θα γίνει με πράξη του Νομάρχη Αττικής. Η απόφαση αυτή να δημοσιευθεί στην Εφημερίδα της Κυβερνήσεως. 